**אורי לייזרוביץ'** (נולד ב-30 באפריל 1987) הוא שחקן, מדבב, קומיקאי, ומנחה טלוויזיה ישראלי. זוכה "פרס האקדמיה לטלוויזיה".

ביוגרפיה
--------

לייזרוביץ' נולד להורים עולים מפולין (אביו) ורוסיה (אמו). הוא נולד וגדל בראשון לציון. בנעוריו היה חבר בלהקת הנוער השכנים של צ'יץ'. למד בתיכון עמית עמל במגמת מחשבים. שירת בצה"ל במערך הטכנולוגי של המשטרה. הוא למד שלוש שנים פיתוח קול אצל ריקי בוגטין ובוגר קורס פיתוח קול אצל מאיה אבידן. בנוסף, למד בסל"ה - הסטודיו לאמנויות התיאטרון מיסודו של יורם לוינשטיין.

קריירה
------

### בתיאטרון

לייזרוביץ' שיחק במספר מחזות. בתיאטרון אורנה פורת לילדים ולנוער שיחק במחזה "התפקיד הראשי". בתיאטרון תמונע שיחק במחזה "שופרא". בתיאטרון צוותא שיחק במחזה "דלתות". בתיאטרון המדיטק שיחק במחזה "מומו". בתיאטרון הקאמרי שיחק במחזה "שרוליק".

כמו כן, שיחק במחזות "אדם", "הסעודה האחרונה", "חופשת הקיץ של שירה" ו"ילד, הנה ציפור".

כיום, משתתף גם במחזה "ההצגה חייבת להיגמר".

### בטלוויזיה ובקולנוע

בשנת 2003 שיחק בתפקיד הראשי את דמותו של רועי בסרט הסטודנטים "קרון מסע".
ב-2004 שימש ככתב שטח בתוכנית הטלוויזיה "יש מצב", ששודרה בערוץ הראשון, בהנחייתה של עדן הראל. בשנת 2005 שימש ככתב שטח בתוכנית הנוער "אקזיט" וכמנחה בתוכנית "זאפ לראשון". בשנת 2007 השתתף במערכוני התוכנית "שלום אנד גוד איבנינג" בכיכובו של אלי יצפאן ששודרה בערוץ 2.

משנת 2014 גילם את דמותו של אלבז בסדרה "זגורי אימפריה" ששודרה בהוט 3.

בשנת 2015 שיחק בסרט הקולנוע "איביזה".

בשנת 2016 שיחק בסרט "הלהקה האחרונה בלבנון" ובתוכנית הבידור "זה המצב". בנוסף, החל לשחק בסדרה הקומית "מפלצות קטנות" בזכיינית ערוץ 2, רשת. על תפקידו בסדרה הוא היה מועמד לפרס האקדמיה הישראלית לטלוויזיה לשנת 2016 בקטגוריית "השחקן הטוב ביותר בסדרה קומית".

בשנת 2017 שיחק בסרטו של שבי גביזון "געגוע". כמו כן הוא משתתף בעונה השנייה של תוכנית הבידור "הכל הולך" של רשת.
ובאותה שנה גם השתתף בסדרת הקומדיה של ערוץ הילדים "המלון של פיני" בתפקיד יריבו של פיני (ישראל קטורזה) רודי קונטיננטל.

בשנת 2018 שודרה ב-HOT הסדרה "שבאבניקים" בה הוא משחק את דמותו של גדליה לצד דניאל גד, ישראל אטיאס ועומר פרלמן. על משחקו בסדרה זו זכה ב"פרס האקדמיה לטלוויזיה" בקטגוריית השחקן הטוב ביותר בסדרת קומדיה. באותה שנה עלתה לשידור גם הסדרה "כפולה" בה הוא מגלם את הכוריאוגרף גרשום, לצד נועה קירל. בשנה זו גם נתן את קולו לתפקיד הראשי בסרט האנימציה של חנן קמינסקי "אגדת המלך שלמה". באותה שנה השתתף גם בפסטיגל.

ב-16 בינואר 2019 הצטרף לקאסט הקבוע של "ארץ נהדרת", שם חיקה בין השאר את אלירז שדה, ארז טל, יהונתן מרגי, בן זיני, עידן עמדי,דני אבדיה, שמחה רוטמן וניר מהתוכנית "חתונה ממבט ראשון".

ב-2019 שימש כפרזנטור של קוקה-קולה, ובמסגרת זו הוביל מיני-סדרה של מערכונים, בערוצים ביוטיוב, "Coke-TV".

ב-2019 ביצע סינגל בשם "נצור לשונך" עם הזמר-יוצר והמלחין עמירן דביר.

מ-2020 משתתף בפרסומות של "דנונה" ביחד עם נועה קולר.

חייו הפרטיים
------------

בשנת 2021 לייזרוביץ התארס לבן זוגו, וב-4 במרץ 2022 נישא לו. בנובמבר 2023 נולד לשניים בן.

פרסים ומועמדויות
----------------

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | שחקן אהוב בסדרת נוער | גולדה ומאיר | **מועמדות** |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אורי לייזרוביץ'** |

* אורי לייזרוביץ', ברשת החברתית פייסבוק
* אורי לייזרוביץ', ברשת החברתית אינסטגרם
* אורי לייזרוביץ', במיזם "אישים" לתיעוד היצירה הישראלית
* אורי לייזרוביץ', במסד הנתונים הקולנועיים IMDb (באנגלית)
* דוד אברהם‏, "לא אכפת לי לעשות דברים נועזים - כולם יכולים לקפוץ לי", באתר וואלה!‏, 25 בינואר 2018
* אתר למנויים בלבד גבי בר-חיים, "אני עושה קידוש כל שישי ואוכל שרימפס ובייקון", באתר "ידיעות אחרונות", 12 בפברואר 2018
* ריקי רט, ‏נושאי המגבעת: כוכבי שבאבנקים מצליחים לאחות את הקרעים, בעיתון מקור ראשון, 16 בפברואר 2018
* "היו לי תקשורים, יציאה חוץ־גופית, אינטואיציות חזקות. רוב הדמויות שלי הגיעו אליי בסוג של תקשור", באתר "ידיעות אחרונות", 18 בספטמבר 2019

הערות שוליים
------------

1. ↑  להב מזור, "אני מדבר לכל הגילאים, וזה הכי כיף לי בחשיפה", באתר פרוגי, 26 ביוני 2014
2. ↑  רן בוקר, "תאג"ד" או "מטומטמת"? המועמדים לפרסי הטלוויזיה, באתר ynet, 9 בפברואר 2017
3. ↑  רן בוקר, סערת החיקוי של עידן עמדי: אורי לייזרוביץ' מ"ארץ נהדרת" מגיב, באתר ישראל היום, 31 בינואר 2024
4. ↑  יפעת הללי אברהם, ‏אחרי האירוסים: אורי לייזרוביץ' חשף את בן הזוג, באתר ‏מאקו‏, 21 בדצמבר 2021
5. ↑  ערן סויסה, קול חתן וקול חתן: כוכב "ארץ נהדרת" אורי לייזרוביץ' התחתן, באתר ישראל היום, 4 במרץ 2022
6. ↑  יפעת הללי אברהם, ‏סימן טוב ומזל טוב: אורי לייזרוביץ' התחתן עם בן זוגו, באתר ‏מאקו‏, 4 במרץ 2022
7. ↑  מיקי לוין, ‏נסעו שניים, חזרו שלושה: אורי לייזרוביץ' ובן זוגו נחתו בארץ עם התינוק שלהם, באתר מעריב אונליין, 21 בנובמבר 2023

| ארץ נהדרת  |
| --- |
| כותבים ראשיים ויוצרים | דוד ליפשיץ • מולי שגב • אסף שלמון |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • טל פרידמן • איל קיציס • אסי כהן • תמיר בר |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד |
| הפקות ספין-אוף | זוהי סדום • הפרלמנט • עוד כותרות |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007413182905171
* VIAF: 3879155466471602160004
* WorldCat (עם VIAF): 3879155466471602160004

 |